《送罗正之为两浙提刑》
宋代·邹浩

沧溟可枯山可移，公心独与天地期。田间经术入州县，所至父地均儿嬉。

明明日月照肝胆，谓言吾民方阻饥。回车为我作丰岁，要令国体无疮痍。

买臣郡去不持节，季真逸请非康时。几年梦想在松槚，再拜一觞今得之。

乡人拥路识忠孝，雅慰平生良可知。恩光到此何以报，行矣二浙如王畿。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。